ਹੈਰੀ ਆਹਲੂਵਾਲੀਆ
Articles with hCards
ਹੈਰੀ ਆਹਲੂਵਾਲੀਆ (ਜਨਮ 8 ਫਰਵਰੀ 1983) ਇੱਕ ਭਾਰਤੀ ਐਕਟਰ ਹੈ। ਹੈਰੀ ਆਹਲੂਵਾਲੀਆ ਨੇ 17 ਜਨਵਰੀ 2014 ਨੂੰ ਰਿਲੀਜ਼ ਹੋਈ ਪੰਜਾਬੀ ਫਿਲਮ ਵੀਰਾਂ ਨਾਲ ਸਰਦਾਰੀ ਤੋਂ ਮੁੱਖ ਅਦਾਕਾਰ  ਦੇ ਰੂਪ ਵਿੱਚ ਆਪਣੀ ਪਹਿਲੀ ਸਿਲਵਰ ਸਕ੍ਰੀਨ ਫਿਲਮ ਕੀਤੀ। ਉਸਨੇ ਆਪਣਾ ਕੈਰੀਅਰ ਇੱਕ ਮਾਡਲ ਦੇ ਤੌਰ 'ਤੇ ਸ਼ੁਰੂ ਕੀਤਾ,  ਪਰ 2006 ਤੋਂ ਅਦਾਕਾਰੀ ਵੱਲ ਮੁੜਿਆ ਅਤੇ ਜਿਵੇਂ-ਜਿਵੇਂ ਉਸਦੀ ਸਾਖ ਵਧਦੀ ਗਈ, ਉਸਨੂੰ ਮੁਨੀਸ਼ ਸ਼ਰਮਾ ਨੇ ਨਿਰਦੇਸ਼ਤ ਆਪਣੀ ਪਹਿਲੀ ਲਘੂ ਫਿਲਮ, ਵਧਦੇ ਕਦਮ, ਵਿੱਚ ਪ੍ਰਮੁੱਖ ਅਭਿਨੇਤਾ ਵਜੋਂ ਅਭਿਨੈ ਕਰਨ ਦਾ ਮੌਕਾ ਦਿੱਤਾ। ਉਸ ਤੋਂ ਬਾਅਦ, ਹੈਰੀ ਨੇ ਉਸੇ ਨਿਰਦੇਸ਼ਕ ਨਾਲ ਆਪਣੀ ਦੂਜੀ ਛੋਟੀ ਫਿਲਮ, ਕਾਲ ਚੱਕਰ ਵਿੱਚ ਮੁੱਖ ਭੂਮਿਕਾ ਨਿਭਾਈ।  ਉਹ ਵਿਦੇਸ਼ ਵਿੱਚ ਰਹਿ ਰਿਹਾ ਹੈ ਅਤੇ ਇੱਕ ਆਸਟ੍ਰੇਲੀਆਈ ਉਤਪਾਦਨ ਫਰਮ ਲਈ ਕੰਮ ਕਰ ਰਿਹਾ ਸੀ। ਇਹਨਾ ਦਿਨਾਂ ਉਹ ਸੋਲ ਕਰੀਏਟਿਵ ਆਸਟ੍ਰੇਲੀਅਨ ਨਾਲ ਕੰਮ ਕਰ ਰਿਹਾ ਹੈ।

ਨਿੱਜੀ ਜੀਵਨ 
ਹੈਰੀ ਦਾ ਜਨਮ ਪਠਾਨਕੋਟ ਵਿੱਚ ਉਸ ਪਰਿਵਾਰ ਵਿੱਚ ਹੋਇਆ ਜਿੱਥੇ ਕਿਸੇ ਦਾ ਵੀ ਫਿਲਮੀ ਪਿਛੋਕੜ ਨਹੀਂ ਸੀ। ਉਸਦੇ ਪਿਤਾ, ਪਰਮਜੀਤ ਸਿੰਘ, ਪੰਜਾਬ ਵਿੱਚ ਇੱਕ ਡੇਅਰੀ ਵਿਕਾਸ ਇੰਸਪੈਕਟਰ ਸੀ ਅਤੇ ਉਸਦੀ ਮਾਤਾ, ਪਰਮਜੀਤ ਕੌਰ, ਇੱਕ ਘਰੇਲੂ ਪਤਨੀ। ਆਹਲੂਵਾਲੀਆ ਦੀ ਇੱਕ ਵੱਡੀ ਭੈਣ ਅਤੇ ਇੱਕ ਛੋਟਾ ਭਰਾ ਆਸਟ੍ਰੇਲੀਆ ਵਿੱਚ ਰਹਿੰਦਾ ਹੈ। ਅਖਬਾਰਾਂ ਅਤੇ ਹੋਰ ਸੂਤਰਾਂ ਅਨੁਸਾਰ  ਆਹਲੂਵਾਲੀਆ ਬਚਪਨ ਵਿਚ ਵੀ ਦੂਜਿਆਂ ਨਾਲੋਂ ਬਿਲਕੁਲ ਵੱਖਰਾ ਸੀ। ਉਹ ਦੂਜੇ ਬੱਚਿਆਂ ਨਾਲ ਚੰਗੀ ਤਰ੍ਹਾਂ ਘੁਲਦਾ ਮਿਲਦਾ ਨਹੀਂ ਸੀ, ਜਨਤਕ ਸਥਾਨਾਂ 'ਤੇ ਬਾਹਰ ਜਾਣ ਤੋਂ ਕਤਰਾਉਂਦਾ ਸੀ, ਅਤੇ ਹਮੇਸ਼ਾਂ ਲੀਡਰਸ਼ਿਪ ਦੇ ਗੁਣ ਸਨ ਜੋ ਉਸਨੂੰ ਭੀੜ ਵਿੱਚ ਹਜ਼ਾਰਾਂ ਲੋਕਾਂ ਤੋਂ ਵੱਖਰਾ ਖੜ੍ਹੋਣ ਵਿੱਚ ਸਹਾਈ ਹੁੰਦੇ  ਸਨ।

ਹਵਾਲੇ

ਭਾਰਤੀ ਸਿੱਖ
ਜਨਮ 1983
ਜ਼ਿੰਦਾ ਲੋਕ